કેથરીન કહે છે કે મહિલાઓએ ઘણી લાંબી મજલ કાપી છે. અત્યાર સુધી પણ હજી ઘણું બાકી છે મેળવવાનું. વાત સાચી છે. જાતીય ભેદભાવના અંતરાયો ઓળંગવાની અનેક સ્ત્રીઓએ પહેલ કરી છે પણ હજી મોટા ભાગની સ્ત્રીઓને જીવનમાં આગળ વધતાં અટકાવવામાં આવે છે. પિતૃસત્તાક માનસિકતા સ્ત્રીને આગળ વધતાં અટકાવે છે તો એવા પણ કેટલાક પુરુષો છે જે સ્ત્રીને આગળ વધવાની પ્રેરણા આપવા સતત મદદરૂપ બની પડખે ઊભા રહે છે. જે પુરુષોને અસલામતીનો ભય હોય છે તે જ સ્ત્રીઓને આગળ વધતા અટકાવતા હોય છે.